ΚΑΝΟΝΙΣΜΟΣ (ΕΚ) αριθ. 957/94 ΤΗΣ ΕΠΙΤΡΟΠΗΣ της 28ης Απριλίου 1994 που θεσπίζει τις λεπτομέρειες εφαρμογής του καθεστώτος εισαγωγής που προβλέπεται στον κανονισμό (ΕΚ) αριθ. 775/94 του Συμβουλίου στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 775/94 του Συμβουλίου της 29ης Μαρτίου 1994 που ανοίγει, για το έτος 1994, και με τρόπο αυτόνομο, μια έκτακτη ποσόστωση για εισαγωγή βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων, των κωδικών ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91 (1), και ιδίως το άρθρο 2,

Εκτιμώντας:

ότι ο κανονισμός (ΕΚ) αριθ. 775/94 άνοιξε δασμολογική ποσόστωση 11 430 τόνων για βόειο κρέας υψηλής ποιότητας- ότι είναι αναγκαίο να θεσπισθούν οι λεπτομέρειες εφαρμογής του καθεστώτος αυτού-

ότι οι τρίτες χώρες εξαγωγής ανέλαβαν την υποχρέωση να εκδίδουν για τα προϊόντα αυτά τα πιστοποιητικά γνησιότητας που εγγυώνται την προέλευσή τους- ότι είναι αναγκαίο να καθορισθεί το υπόδειγμα για τα πιστοποιητικά αυτά και να προβλεφθούν οι λεπτομέρειες χρησιμοποιήσεώς τους- ότι το πιστοποιητικό γνησιότητας πρέπει να εκδίδεται από αρμόδια αρχή που βρίσκεται στην τρίτη χώρα- ότι ο οργανισμός αυτός πρέπει να παρέχει όλες τις αναγκαίες εγγυήσεις ώστε να διασφαλίζεται η καλή λειτουργία του εν λόγω καθεστώτος-

ότι, σύμφωνα με το άθρο 2 του κανονισμού (ΕΟΚ) αριθ. 2377/80 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2867/93 (3), όλες οι εισαγωγές στην Κοινότητα προϊόντων του τομέα βοείου κρέατος υπόκεινται στην προσκόμιση πιστοποιητικού- ότι, για τα κρέατα που εισάγονται στα πλαίσια του παρόντος κανονισμού από τρίτες χώρες που δεν έχουν υπογράψει συμφωνίες αυτοπεριορισμού, το πιστοποιητικό αυτό πρέπει να φέρει τις ενδείξεις που προβλέπονται στο άρθρο 12 του κανονισμού (ΕΟΚ) αριθ. 2377/80-

ότι, για να εξασφαλιστεί μια καλή διαχείριση της εισαγωγής των κρεάτων ενδείκνυται, ανάλογα με την περίπτωση, να προβλεφθεί ότι η έκδοση των πιστοποιητικών εισαγωγής θα υπόκειται σε προσήκουσα επαλήθευση των καταχωρήσεων στα πιστοποιητικά γνησιότητας-

ότι πρέπει να προβλεφθεί η διαβίβαση, από τα κράτη μέλη, των πληροφοριών σχετικά με τις εν λόγω εισαγωγές-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η έκτακτη δασμολογική ποσόστωση των βοείων κρεάτων, νωπών, διατηρημένων με απλή ψύξη ή κατεψυγμένων, που προβλέπεται στο άρθρο 1 παράγραφος 1 του κανονισμού (ΕΚ) αριθ. 775/94 κατανέμεται ως εξής:

α) 4 625 τόνοι κρεάτων διατηρημένων με απλή ψύξη χωρίς κόκαλα, των κωδικών ΣΟ 0201 30 και 0206 10 95, που ανταποκρίνονται στον ακόλουθο προσδιορισμό:

"τεμάχια βοείου κρέατος που προέρχονται από ζώα ηλικίας περιλαμβανόμενης μεταξύ είκοσι δύο και είκοσι τεσσάρων μηνών, με δύο μόνιμους κοπτήρες οδόντες, αποκλειστικά τραφέντα σε λειμώνες, των οποίων το ζων βάρος κατά τη σφαγή δεν υπερβαίνει τα 460 χιλιόγραμμα ειδικών ή καλών ποιοτικών κατηγοριών, που ονομάζονται "ειδικά τεμάχια βοοειδών" (decoupes speciales de bovins), σε χαρτοκιβώτια special boxed beef. Τα τεμάχια επιτρέπεται να φέρουν τη σήμανση "sc" (special cuts)"-

β) 1 032 τόνοι, σε βάρος προϊόντος, κρεάτων των κωδικών ΣΟ 0201 20 90, 0201 30, 0202 20 90, 0202 30, 0206 10 95 και 0206 29 91, που ανταποκρίνονται στον ακόλουθο προσδιορισμό:

"επιλεγμένα τεμάχια κρέατος νωπού, διατηρημένου με απλή ψύξη ή κατεψυγμένου, που προέρχονται από βοοειδή που δεν έχουν περισσότερους από τέσσερις μόνιμους κοπτήρες οδόντες των οποίων τα ολόκληρα σφάγια έχουν βάρος που δεν υπερβαίνει τα 327 χιλιόγραμμα (720 λίβρες), συμπαγούς εμφανίσεως και με κρέας που έχει καλή εμφάνιση κατά την κοπή, ανοικτού ομοιόμορφου χρώματος, καθώς και στρώμα ολόκληρου λίπους αλλά όχι υπερβολικού. Το κρέας πρέπει να πιστοποιείται "high-quality beef EEC""-

γ) 1 900 τόνοι κρεάτων χωρίς κόκαλα, των κωδικών ΣΟ 0201 30, 0202 30 90, 0206 10 95 και 0206 29 91, που ανταποκρίνονται στον ακόλουθο προσδιορισμό:

"τεμάχια βοείου κρέατος που προέρχονται από ζώα αποκλειστικά τραφέντα σε λειμώνες, των οποίων το ζων βάρος κατά τη σφαγή δεν υπερβαίνει τα 460 χιλιόγραμμα, ειδικών ή καλών ποιοτικών κατηγοριών που ονομάζονται "ειδικά τεμάχια βοοειδών" (decoupes bovines speciales), σε χαρτοκιβώτια special boxed beef. Τα τεμάχια αυτά επιτρέπεται να φέρουν τη σήμανση "sc" (special cuts)"-

δ) 3 622 τόνοι, σε βάρος του προϊόντος κρεάτων χωρίς κόκαλα, των κωδικών ΣΟ 0201 30, 0202 30 90, 0206 10 95 και 0206 29 91, που ανταποκρίνονται στον ακόλουθο ορισμό:

"τεμάχια βοείου κρέατος που προέρχονται από νεαρά βοοειδή (novilhos) ή από δαμάλεις (novilhas), ηλικίας μεταξύ είκοσι και εικοσιτεσσάρων μηνών, η οδοντοφυΐα των οποίων βρίσκεται στο στάδιο της πτώσης των κοπτήρων της πρώτης οδοντοφυΐας και έχουν, κατά ανώτατο όριο, τέσσερις μόνιμους κοπτήρες, εκτραφέντα αποκλειστικά σε λειμώνες, ποιότητας καλής ωρίμανσης που αντιστοιχεί στις ακόλουθες κατηγορίες κατάταξης σφαγίων βοοειδών: κρέατα που προέρχονται από σφάγια που έχουν καταταγεί στην κλάση Β ή R, με διάπλαση από κυρτή έως επίπεδη και κατάσταση πάχυνσης 2 ή 3- τα τεμάχια αυτά που φέρουν τη σήμανση "sc" (special cuts) ή την ετικέτα "sc" (special cuts), που πιστοποιούν την υψηλή ποιότητά τους, είναι συσκευασμένα σε κιβώτια που φέρουν την ένδειξη: "κρέατα υψηλής ποιότητας""-

ε) 251 τόνοι σε βάρος προϊόντος, κρεάτων των κωδικών ΣΟ 0201 20 90, 0201 30, 0202 20 90, 0202 30, 0206 10 95 και 0206 29 91, που ανταποκρίνονται στον ακόλουθο ορισμό:

"επιλεγμένα τεμάχια κρέατος διατηρημένου με απλή ψύξη ή κατεψυγμένου, που προέρχονται αποκλειστικά από ζώα εκτραφέντα σε λειμώνες, που δεν έχουν περισσότερους από τέσσερις μόνιμους κοπτήρες "in wear", των οποίων τα ολόκληρα σφάγια έχουν βάρος που δεν υπερβαίνει τα 325 χιλιόγραμμα συμπαγούς εμφανίσεως και με κρέας που έχει καλή εμφάνιση κατά την κοπή, ανοικτού χρώματος, καθώς και στρώμα ολόκληρου λίπους αλλά όχι υπερβολικού. Όλα τα τεμάχια συσκευάζονται σε κενό και χαρακτηρίζονται ως κρέατα υψηλής ποιότητας."

Άρθρο 2

1. Η ολοκληρωτική κατάργηση της εισφοράς κατά την εισαγωγή για τα κρέατα που αναφέρονται στο άρθρο 1, υπόκειται στην προσκόμιση, κατά τη θέση σε ελεύθερη κυκλοφορία άδειας εισαγωγής που έχουν εκδοθεί σύμφωνα με τον παρόντα κανονισμό και, κατ' αναλογία, σύμφωνα με το άρθρο 12 παράγραφος 1 στοιχεία β) και γ) και το άρθρο 12 παράγραφος 2 του κανονισμού (ΕΟΚ) αριθ. 2377/80.

2. Το πιστοποιητικό γνησιότητας συντάσσεται σε ένα πρωτότυπο και τουλάχιστον σε ένα αντίτυπο, επί εντύπου του οποίου το υπόδειγμα αναφέρεται στο παράρτημα Ι.

Το σχήμα του εντύπου είναι περίπου 210 x 297 χιλιοστά. Το χαρτί που χρησιμοποιείται ζυγίζει τουλάχιστον 40 γραμμάρια ανά τετραγωνικό μέτρο.

3. Τα έντυπα εκτυπώνονται και συμπληρώνονται σε μία από τις επίσημες γλώσσες της Κοινότητας- εξάλλου, μπορούν να εκτυπώνονται και να συμπληρώνονται στην επίσημη γλώσσα ή σε μία από τις επίσημες γλώσσες της χώρας εξαγωγής.

Στην πίσω όψη του εντύπου πρέπει να αναφέρεται ο προσδιορισμός που εφαρμόζεται στα κρέατα που προέρχονται από τη χώρα εξαγωγής.

4. Κάθε πιστοποιητικό γνησιότητας εξατομικεύεται με έναν αριθμό εκδόσεως που δίδεται από τον εκδώσαντα οργανισμό που προβλέπεται στο άρθρο 4. Τα αντίτυπα φέρουν τον ίδιο αριθμό εκδόσεως με το πρωτότυπό τους.

Άρθρο 3

1. Ένα πιστοποιητικό γνησιότητας ισχύει μόνον όταν είναι δεόντως συμπληρωμένο και θεωρημένο, σύμφωνα με τις ενδείξεις που εμφαίνονται στα παραρτήματα Ι και ΙΙ, από έναν εκδώσαντα οργανισμό που αναφέρεται στον πίνακα του παραρτήματος ΙΙ.

2. Το πιστοποιητικό γνησιότητας είναι δεόντως θεωρημένο όταν δεικνύει τον τόπο και την ημερομηνία εκδόσεως και όταν φέρει τη σφραγίδα του εκδώσαντος οργανισμού και την υπογραφή του προσώπου ή των προσώπων που δικαιούνται να το υπογράψουν.

Η σφραγίδα μπορεί να αντικατασταθεί στο πρωτότυπο του πιστοποιητικού γνησιότητας καθώς και στα αντίτυπά του από μία σφραγίδα.

Άρθρο 4

1. Ένας εκδώσας οργανισμός που εμφαίνεται στον πίνακα του παραρτήματος ΙΙ πρέπει:

α) να αναγνωρίζεται σαν τέτοιος από τις χώρες εξαγωγής-

β) να αναλαμβάνει την υποχρέωση να ελέγχει τις ενδείξεις που εμφαίνονται στα πιστοποιητικά γνησιότητας-

γ) να αναλαμβάνει να προμηθεύει στην Επιτροπή και τα κράτη μέλη, κατόπιν αιτήσεως, κάθε χρήσιμη πληροφορία για να επιτραπεί η εκτίμηση των ενδείξεων που εμφαίνονται στα πιστοποιητικά γνησιότητας.

2. Ο κατάλογος αναθεωρείται από την Επιτροπή όταν ένας οργανισμός έκδοσης δεν είναι πλέον αναγνωρισμένος, όταν δεν πληροί μία των υποχρεώσεων τις οποίες έχει αναλάβει ή όταν έχει οριστεί ένας νέος οργανισμός εκδόσεως.

Άρθρο 5

1. Όσον αφορά κρέας που προβλέπεται στο άρθρο 1:

α) το πρωτότυπο του πιστοποιητικού γνησιότητας και ένα αντίγραφο που προσκομίζονται στην αρμόδια αρχή μαζί με την αίτηση για την πρώτη άδεια εισαγωγής που είναι συνδεδεμένη με το πιστοποιητικό γνησιότητας.

Το πρωτότυπο του πιστοποιητικού αυτού παραμένει στην κατοχή της ως άνω αρμόδιας αρχής-

β) εντός του ορίου της ποσότητας που προβλέπεται σ' αυτό, ένα πιστοποιητικό γνησιότητας είναι δυνατόν να χρησιμοποιείται για την έκδοση περισσοτέρων της μιας αδειών εισαγωγής. Σ' αυτή την περίπτωση, η αρμόδια αρχή επικυρώνει το πιστοποιητικό γνησιότητας ανάλογα με τον αριθμό των εν λόγω αδειών-

γ) η αρμόδια αρχή δύναται να εκδόσει την άδεια εισαγωγής μόνο μετά από επαλήθευση της αντιστοιχίας μεταξύ όλων των στοιχείων που αναφέρονται στο πιστοποιητικό γνησιότητας και των πληροφοριών που έχει λάβει η Επιτροπή μέσω των εβδομαδιαίων ανακοινώσεων επί του θέματος. Αμέσως μετά από αυτή την επαλήθευση εκδίδεται η άδεια.

2. Τα πιστοποιητικά γνησιότητας και οι άδειες εισαγωγής ισχύουν επί τρεις μήνες μετά από την αντίστοιχη ημερομηνία εκδόσεώς τους. Εντούτοις, η ισχύς τους δεν είναι δυνατόν να υπερβεί τις 31 Δεκεμβρίου 1994.

Άρθρο 6

Οι διατάξεις των κανονισμών (ΕΟΚ) αριθ. 2377/80 και (ΕΟΚ) αριθ. 3719/88 της Επιτροπής (4) εφαρμόζονται με την επιφύλαξη του παρόντος κανονισμού.

Εντούτοις κατά παρέκκλιση του άρθρου 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88, το ποσό των 100 Ecu που καθορίζεται στην εν λόγω διάταξη αντικαθίσταται από το ποσό των 25 Ecu.

Άρθρο 7

Τα κράτη μέλη ανακοινώνουν στην Επιτροπή στις 15 κάθε μηνός και για κάθε προηγούμενο μήνα τις ποσότητες των προϊόντων που προβλέπονται στο άρθρο 1, και τα οποία:

- έχουν αποτελέσει αντικείμενο αδειών εισαγωγής που έχουν εκδοθεί,

- έχουν διαθέσει σε ελεύθερη κυκλοφορία, με υποδιαίρεση ανά χώρα καταγωγής και κωδικό ΣΟ.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 8. 4. 1994, σ. 4.

(2) ΕΕ αριθ. L 241 της 13. 9. 1980, σ. 5.

(3) ΕΕ αριθ. L 262 της 21. 10. 1993, σ. 26.

(4) ΕΕ αριθ. L 331 της 2. 12. 1988, σ. 1.

ΠΑΡΑΡΤΗΜΑ I

ΠΑΡΑΡΤΗΜΑ II

ΚΑΤΑΛΟΓΟΣ ΤΩΝ ΟΡΓΑΝΙΣΜΩΝ ΤΩΝ ΧΩΡΩΝ ΕΞΑΓΩΓΗΣ ΠΟΥ ΕΙΝΑΙ ΕΞΟΥΣΙΟΔΟΤΗΜΕΝΟΙ ΝΑ ΕΚΔΙΔΟΥΝ ΠΙΣΤΟΠΟΙΗΤΙΚΑ ΓΝΗΣΙΟΤΗΤΑΣ - SECRETARIA DE AGRICULTURA, GANADERIA Y PESCA

για τα κρέατα προελεύσεως Αργεντινής που ανταποκρίνονται στον ορισμό που αναφέρεται στο άρθρο 1 στοιχείο α),

- AUSTRALIAN MEAT AND LIVESTOCK CORPORATION

για τα κρέατα προελεύσεως Αυστραλίας που ανταποκρίνονται στον ορισμό που αναφέρεται στο άρθρο 1 στοιχείο β),

- INSTITUTO NACIONAL DE CARNES (INAC)

για τα κρέατα προελεύσεως Ουρουγουάης που ανταποκρίνονται στον ορισμό που αναφέρεται στο άρθρο 1 στοιχείο γ),

- DEPARTAMENTO NACINAL DE JNSPECAO DE PRODUTOS DE ORIGEM ANIMAL (DIOPA)

για τα κρέατα προελεύσεως Βραζιλίας που ανταποκρίνονται στον ορισμό που αναφέρεται στο άρθρο 1 στοιχείο δ),

- NEW ZEALAND MEAT PRODUCERS BOARD

για τα κρέατα προελεύσεως Νέας Ζηλανδίας που ανταποκρίνονται στον ορισμό που αναφέρεται στο άρθρο 1 στοιχείο ε).